Έμφυλοι χώροι στην ύπαιθρο. Η περίπτωση ενός ορεινού χωριού της Ηπείρου. Δημόσιος και Ιδιωτικός χώρος
Creators: name: Μπούνα Βάιλα, Ανδρομάχη Νικολάου
Publisher: name: Aristotle University of Thessaloniki
Year: 2023
Subjects: Έμφυλος χώρος
Κοινωνικό φύλο
Κοινωνικοί ρόλοι
Gender space
Gender
Gender roles

description: Στην παρούσα πτυχιακή εργασία θα εξεταστεί ο τρόπος που έχει διαμορφωθεί αλλά και πώς αναπαράγεται ο έμφυλος χώρος ενός ορεινού χωριού της Ηπείρου. Συγκεκριμένα μέσω επιτόπιας έρευνας, παρατήρησης του χώρου και υλοποίησης είκοσι συνεντεύξεων σε χήρες που κατοικούν μόνιμα στο χωριό, θα ερευνηθούν τρεις διαστάσεις του έμφυλου χώρου. Η πρώτη διάσταση αφορά την οικία των συγκεκριμένων γυναικών, πώς ήταν διαμορφωμένος ο χώρος πριν το θάνατο του συζύγου τους και πώς είναι διαμορφωμένος μετά το θάνατό του, όπως και θα αναλυθεί και θα νοηματοδοτηθεί από τις ίδιες και ο περιβάλλων χώρος της οικίας, όπως είναι οι αυλόπορτες που αναγράφουν τα αρχικά των ονομάτων των συζύγων τους. Κατά δεύτερον, η πιο συχνή αναπαράσταση για να μπορέσουμε να αντιληφθούμε αλλά και να κατανοήσουμε καλύτερα τον έμφυλο χώρο και διαχωρισμό είναι αυτή των χωριστών σφαιρών του δημόσιου και ιδιωτικού χώρου. Στην περίπτωσή μας θα μελετήσουμε μια διαχρονική ταύτιση μεταξύ του δημόσιου χώρου και της αντρικής κυριαρχίας που αναπαράγεται- ενισχύεται μέσω του χώρου (άντρας- καφενείο) και του ιδιωτικού χώρου και της γυναικείας υποτίμησης (γυναίκα-σπίτι). Τέλος θα μελετηθούν οι διαδρομές των χηρών γυναικών από την οικία τους προς τις δραστηριότητές τους και τις ανάγκες του νοικοκυριού, θα καταγραφούν τα μονοπάτια που χρησιμοποιούσαν οι γυναίκες τη δεκαετία του 1950 και ποια από αυτά είναι ενεργά ακόμη και ποια η χρήση τους. Οι κοινωνικές στερεοτυπικές αντιλήψεις για τη δημιουργία έμφυλων ταυτοτήτων και αναμενόμενων κοινωνικών ρόλων, για το τι θεωρείται «γυναικείο» και τι «ανδρικό» και τι προνόμια αντιστοιχούν στον καθένα, διαμορφώνονται από τα ίδια τα μέλη μιας κοινωνίας, λαμβάνοντας μια συμπαγή μορφή ιδεολογιών και επιβάλλοντας αξιολογικές ιεραρχίες και σχέσεις ανισότητας ανάμεσα στα φύλα. Τα στερεότυπα των φύλων αποτελούν μια εύκολη και απλουστευμένη μορφή κατηγοριοποίησης των ατόμων σε αυστηρό δίπολο (άνδρας- γυναίκα) και αποτελούν αιτία για τη διαμόρφωση προκαταλήψεων, στερεοτύπων και κοινωνικής μεροληψίας, κυρίως ως προς τη γυναικεία ταυτότητα.
description: In this thesis will examine the way it has been shaped and how the gendered space of a mountainous village in Epirus is reproduced. Specifically, through field research, observation of the site and the implementation of twenty interviews with widows who reside permanently in the village, three dimensions of the gender space will be investigated. The first separation concerns the house of these women, how the space was formed before the death of their husband and how it is configured after his death, as well as the surrounding area of the house will be analyzed and made sense by them, such as the gates that indicate the initials of the names of their spouses. Secondly, the most frequent representation in order to be able to perceive and better understand the gender space and separation is that of the separate spheres of public and private space. In our case we will study a timeless identification between public space and male domination that is reproduced- reinforced through space (man-café) and private space and female devaluation (woman-home). Finally, the routes of widowed women from their home to their activities and the needs of the household will be studied, the paths used by women in the 1950s will be recorded and which of them are active even what their use is. Social stereotypical perceptions of the creation of gender identities and expected social roles, of what is considered "feminine" and what is "male" and what privileges correspond to each one, are shaped by the members of a society themselves, taking a solid form of ideologies and imposing evaluative hierarchies and relationships of inequality between the sexes. Gender stereotypes are an easy and simplified form of categorization of individuals into a strict dipole (man-woman) and are a reason for the formation of prejudices, stereotypes and social bias, mainly regarding female identity.